Διερεύνηση γενικών παραμέτρων που επηρεάζουν τη συχνότητα και βαρύτητα της μετεγχειρητικής λοίμωξης σε επεμβάσεις γενικής χειρουργικής:
Creators: name: Κομνηνός, Γεώργιος Απόστολου
Publisher: name: Aristotle University of Thessaloniki
Year: 2009
Subjects: Γενικές παράμετροι
Μετεγχειρητική λοίμωξη
Γενική χειρουργική
General parameters
Postoperative infection
General surgery

description: ΕΙΣΑΓΩΓΗ : Οι μετεγχειρητικές λοιμώξεις, παρά τη μεγάλη πρόοδο που έχει επιτευχθεί στον τομέα αυτό, αποτελούν έως και σήμερα ένα σημαντικότατο κομμάτι των επιπλοκών μετά τη διενέργεια χειρουργικών επεμβάσεων. Οι παράγοντες που σχετίζονται με την εμφάνιση μετεγχειρητικών λοιμώξεων είναι πολλοί και αποτελούν αντικείμενο συνεχούς ιατρικής έρευνας.ΣΚΟΠΟΣ : Η διερεύνηση της σχέσης που πιθανόν υπάρχει ανάμεσα σε γενικές προεγχειρητικές παραμέτρους και τη μετεγχειρητική λοίμωξη σε προγραμματισμένες – εκλεκτικές επεμβάσεις γενικής χειρουργικής. ΥΛΙΚΟ – ΜΕΘΟΔΟΣ : Στην παρούσα προοπτική μελέτη συνελέγησαν δεδομένα που αφορούν προεγχειρητικές, περιεγχειρητικές και μετεγχειρητικές παραμέτρους για 216 ασθενείς. Τα δεδομένα αυτά έγιναν αντικείμενο στατιστικής επεξεργασίας με τη μέθοδο της δυαδικής λογιστικής παλινδρόμησης τόσο μονοπαραγοντικά όσο και πολυπαραγοντικά, ώστε να ανευρεθούν οι προεγχειρητικές παράμετροι που έχουν στατιστικά σημαντική σχέση με την εμφάνιση ή μη μετεγχειρητικής λοίμωξης. ΑΠΟΤΕΛΕΣΜΑΤΑ : Η παχυσαρκία, η προεγχειρητική απώλεια βάρους, η ουρία, η κρεατινίνη, η CRP και σε μικρότερο βαθμό η προεγχειρητική λήψη αντιβιοτικών και οι λευκωματίνες ορού έχουν στατιστικά σημαντική σχέση με την εμφάνιση ή μη μετεγχειρητικής λοίμωξης. Οι ημέρες προεγχειρητικής νοσηλείας, τα λευκά αιμοσφαίρια και ο τύπος τους, ο Hct, η Hgb, τα αιμοπετάλια, οι SGOT και SGPT, οι ολικές πρωτεΐνες ορού, ο PT και PTT δεν έχουν στατιστικά σημαντική σχέση με τη μετεγχειρητική λοίμωξη. ΣΥΜΠΕΡΑΣΜΑΤΑ : Οι προεγχειρητικές παράμετροι της παχυσαρκίας, της προεγχειρητικής απώλειας βάρους, της ουρίας, της κρεατινίνης, της CRP και σε μικρότερο βαθμό της προεγχειρητικής λήψης αντιβιοτικών και των λευκωματινών ορού θα πρέπει να λαμβάνονται υπόψιν για την εμφάνιση μετεγχειρητικής λοίμωξης σε ασθενείς που πρόκειται να υποβληθούν σε προγραμματισμένες επεμβάσεις γενικής χειρουργικής.
description: BACKGROUND : Postoperative infections are up until today a major part of the complications following general surgery operations despite the enormous progress accomplished in this field. The factors in relation to postoperative infection are numerous and keep being the subject of continuous medical research. PURPOSE : The study of general preoperative parameters that probably influence the incidence and significance of postoperative infection in elective general surgery operations. MATERIAL – METHODS : In the present prospective study, data concerning preoperative, perioperative and postoperative parameters for 216 patients was collected. This data was statistically processed with the statistical method of binary logistic regression both univariately and multivariately so as for preoperative parameters that may have a statistically important relation to postoperative infection to be found. RESULTS : Obesity, preoperative loss of weight, urea, creatinine, CRP, and less importantly, preoperative antibiotic medication and serum albumins have a statistically important relation to postoperative infection. The number of preoperative days, WBC and their type, Hct, Hgb, PLT, SGOT and SGPT, total serum proteins, PT and PTT do not have a statistically important relation to postoperative infection. CONCLUSIONS : The preoperative parameters of obesity, preoperative loss of weight, urea, creatinine, CRP and less importantly these of preoperative antibiotic medication and serum albumins should be taken into consideration as far as postoperative infection in general surgery patients electively operated on is concerned.